**Сцэнарый правядзення бацькоўскага сходу**

**“ БЫЦЬ ЗЯМЛІ СВАЁЙ СЫНАМ…”**

**Мэта:** даведацца, як бацькі ўяўляюць ролю сям'і ў патрыятычным выхаванні дзяцей; садзейнічаць фарміраванню ўпэўненасці ў неабходнасці выхавання любові да роднай мовы, сям'і, горада, краіны і адпаведнага стаўлення да іх, даць некаторыя рэкамендацыі па гэтых пытаннях.

**Ход сходу**

1. **Арганізацыя пачатку сходу.**

*Страдания нам раздирают душу,*

*Жизнь осложняет множество проблем,*

*Но думаю, что вряд ли было б лучше,*

*Когда б мы не родились совсем.*

Э.Сеўрус

*И коль уж нам родиться было суждено,*

*И счастье встречи свыше нам дано:*

*Давайте же сегодня постараемся*

*И, как обычно, дружно пообщаемся.*

**2. Выклік**

а) А зараз прапаную вам паслухаць казачку

I самім прыдумаць развязачку.

"Казка пра зорачку", Ганна Перавалава.

***Метад "Прагноз"***

"Жыла-была на небе маленькая Зорачка. Яна была самай прыгожай з усіх дачок мамы Зоркі. Старэйшыя сёстры і браты не любілі яе, а маці любіла моцна. Аднойчы Зорачка захварэла. Маці занепакоілася і вырашыла паклікаць доктара. Доктар агледзеў Зорачку і сказаў:

Мне зразумела, чаму захварэла ваша дачка.

Чаму?..

**ІІытанне:** як вы думаеце, што сказаў доктар і што было далей?

(Адказы.)

* Так бывае, калі няма любові, — адказаў доктар.

Маці было крыўдна, што яе старэйшыя дзеці не любяць Зорачку, і яна запыталася ў доктара:

* Што ж нам рабіць?
* Трэба яе палюбіць, — адказаў ён.

Зоркі паслухаліся доктара і з таго часу сталі жыць дружна і шчасліва”

Вашы прагнозы апраўдаліся. I гэта яшчэ раз пацвярджае словы Э.Клюбер-Роса: "Свет можна змяніць любоўю. Калі вы робіце штосьці, што любіце, то абавязкова дасягнеце поспеху".

А што ж робяць разам сям'я і школа? Сапраўднага Чалавека з маленькай зорачкі, паколькі зорка сімвалізуе паяўленне новага чалавека. (Лялька.) А вось наколькі зорным будзе яго шлях па Зямлі, залежыць ад яго самога, ад сям'і, якая яго выхоўвае, ад школы, дзе ён вучыцца. I наша задача сёння — пастарацца раскрыць сакрэты гарманічных узаемаадносін паміж сям'ёй і школай.

б) Шакалад, кажуць, стымулюе разумовую дзейнасць, таму я прапаную вам пачаставацца цукеркай. Выберыце адну з тых, што ляжаць перад вамі. Цукерку можна з'есці, а на паперку паглядзіце ўважліва: кара- мель "Сталічная", "Беларуская бульба", цукеркі "Беларускія", "Белая вежа".

**Пытанне:** па назвах цукерак паспрабуйце вызначыць, якой будзе тэма нашага сходу?

(Адказы запісваем на дошцы.)

***Метад "Мазгавы штурм"***

* Здаровае харчаванне.
* Выхаванне патрыятызму.
* Клопат аб здароўі зубоў...

(Адкрываецца дошка.)

**Тэма:** "Быць зямлі сваёй сынам...". Як бачыце, яна супадае з тэмай праекта, над якім мы з дзецьмі зараз працуем. Давайце паспрабуем знайсці адказ на пытанне "Што значыць быць сынам сваёй зямлі?". А цяпер я прапаную вам аб'яднацца ў групы па назвах цукерак, якія вы выбралі.

(Дзяленне на групы.)

Абмяркуйце ў групах, якімі якасцямі павінен валодаць чалавек, каб яго можна было назваць сынам сваёй Радзімы.

Адказы запісваюцца на дошцы: любіць Радзіму, ведаць гісторыю, ведаць і святкаваць гістарычныя падзеі, ведаць і размаўляць на роднай мове, ведаць сімволіку; мець актыўную жыццёвую пазіцыю і г.д.

(Па адной якасці ад групы па крузе.)

1. **Асэнсаванне**

Выбіраючы цукерку, вы таксама вызначылі для сябе і пытанне, над якім будзеце зараз працаваць.

Аматары "Сталічнай карамелі" выбралі памятныя даты, "Беларускай бульбы" — тэму "3 чаго пачынаецца Радзіма?"; хто аддаў перавагу "Белай вежы" будзе гаварыць аб праблеме беларускай мовы, а "Беларускім" выпала тэма беларускіх дзіцячых арганізацый.

Ваша задача: на працягу 6-7 хвілін патлумачыць, чаму гэтыя праблемы актуальныя ў сённяшні час, якія якасьці можна выхаваць у дзіцяці, працуючы ў гэтым напрамку, і даць рэкамендацыі сем'ям па гэтым пытанні. Форма запісаў любая (кластэр, малюнак, схема, тэзісы). Выступае **лідэр групы або некалькі чалавек (як вы палічыце патрэбным).**

**Работа ў групе па плане:**

* актуальнасць;
* рэкамендацыі сям'і;
* якую якасць выхоўваем, вырашаючы названую праблему.

1. **Прэзентацыя работ** (работы вывешваюцца на дошку)

Прапануем увазе чытачоў работы некалькіх груп.

***1) Беларуская мова***

(рэкамендуецца кластэр)

Ведаць родную мову неабходна, і даказваць гэтую аксіёму тое ж самае, што вынаходзіць веласіпед.

У гэтым пытанні лепш спыніцца на рэкамендацыях, як мы можам дома, у сям'і, дапамагчы дзіцяці авалодаць роднай мовай. Не сакрэт жа, што для дзяцей яна часта складаней нават за англійскую.

* Не выказвацца пры дзіцяці негатыўна аб беларускай мове
* Чытаць беларускія выданні
* Глядзець беларускае тэлебачанне
* У школе павялічыць гадзіны на вывучэнне беларускай мовы
* Набыць беларускія слоўнікі
* Часам дома размаўляць пабеларуску
* Чытаць беларускія шыльды ў горадзе

***2) Памятныя даты.***

Форма — малюнак (каляндар)

*9 мая Дзень Перамогі*

*Зліпеня Дзень Незалежнасці*

*15 сакавіка Дзень Канстытуцыі*

*Перамога ў алімпійскіх гульнях*

Любое выхаванне пачынаецца ў сям'і (эстэтычнае, маральнае, патрыятычнае). Дзеці ў першую чаргу вучацца на прыкладзе сваіх бацькоў і пераносяць сямейныя традыцыі ў сваю сям'ю. Таму бацькі павінны імкнуцца выклікаць удзяцей пачуццё ўдзячнасці да старэйшага пакалення, якое захавала незалежнасць нашай Радзімы.

Як жа мы можам гэта зрабіць? Самае простае: акрамя традыцыйных сямейных ўрачыстасцей (дзень нараджэння, Новы год, 8 Сакавіка) зрабіце традыцыйнымі ў вашых сем'ях Дзень Перамогі і Дзень Незалежнасці, Дзень Канстытуцыі і Дзень беларускай пісьменнасці. Няхай святочны стол будзе толькі другаснай дэталлю свята, галоўнае, каб дзеці зразумелі сутнасць падзеі, чым гэты дзень адрозніваецца ад іншых.

Паглядзіце святочны парад па тэлевізары (або ў горадзе), паглядзіце разам фільм пра вайну, павіншуйце сустрэчнага ветэрана. Няхай дзіця ведае, каму яно павінна быць удзячнае за мірнае неба.

Усе важныя падзеі дзеці спачатку ўспрымаюць на эмацыянальным узроўні, а толькі потым пачынаюць разумець іх палітычны сэнс. Як дзеці абураюцца супраць ворагаў-захопнікаў, успамінаючы пра вайну, падчас прагляду любімых спартыўных мерапрыемстваў яны хварэюць за сваіх, пратэстуючы супраць сапернікаў з іншых краін. І няхай любая, нават маленькая, перамога нашых спартсменаў будзе чарговай шчаслівай падзеяй у вашай сям'і і ў нашай краіне.

31 сакавіка — Дзень беларускай навукі

2 красавіка — Дзень аб'яднання народаў Беларусі і Расіі

18 красавіка — Міжнародны дзень помнікаў і гістарычных мясцін

22 красавіка — Міжнародны дзень Зямлі

12 мая — Дзень Дзяржаўнага герба і Дзяржаўнага флага Рэспублікі Беларусь

15 мая — Дзень сям'і і г.д.

Актуальнасць: дзеці павінны ведаць гісторыю сваёй краіны. Без мінулага няма будучыні.

Рэкамендацыі...

Якасць: чалавек, які ведае і шануе гісторыю сваёй краіны, не можа быць абыякавым да яе дня сённяшняга і будучыні. Актыўная жыццёвая пазіцыя, імкненне да ўдзелу ў грамадскім і палітычным жыцці краіны.

***3) "3 чаго пачынаецца Радзіма?"***

Лагічны ланцужок: я — сям'я — родны горад — краіна

Няведанне ўласных каранёў прыводзіць да безадказнасці, непачцівага стаўлення да сваякоў. I, канечне, чалавек, які ведае і любіць сваіх родных, ніколі не скажа пра іх дрэнна, не пакіне ў бядзе, не здрадзіць. Таму перш чым гаварыць аб любові да Радзімы, трэба пагаварыць аб любові да сваіх блізкіх.

Спачатку пакажыце сваім дзецям, што вы любіце адзін аднаго і іх, і тады яны адкажуць вам тым жа. Сямейныя адносіны высвятляйце без дзяцей, і яны не будуць сварыцца. Праводзьце сямейныя спаборніцтвы па шашках, сумесныя паходы за грыбамі. На прагулцы вучыце дзіця захоўваць чысціню горада (не дазваляйце яму кідаць абгортку ад цукеркі на зямлю, есці семкі на вуліцы. I не рабіце гэтага самі. Плаціце за праезд у аўтобусе.

Выйдзіце разам на суботнік у двор вашага дома.

Калі будзеце праязджаць па праспекце Машэрава, скажыце вашаму дзіцяці хоць два словы пра гэтага чалавека.

Адпраўляйце дзіця на экскурсіі з класам, школай, гуртком. Выязджайце па магчымасці самі па вядомых мясцінах Беларусі.

**5. Рэфлексія**

Калі выконваць усе рэкамендацыі, то гэты чалавек (лялька) будзе валодаць роднай беларускай мовай і ўмець карыстацца ёю, будзе ведаць і шанаваць гісторыю сваёй Радзімы, не зможа застацца абыякавым да яе будучыні, будзе актыўна ўдзельнічаць у грамадскім і палітычным жыцці краіны, зробіць усё магчымае, каб праславіць сваю Радзіму.

Дзякуй вам за выступленні і работу. Зараз яшчэ раз прыгадайце, аб чым ішла гаворка, і мы паспрабуем ацаніць сваю работу пры дапамозе***метаду "Шэсць капелюшоў".***

Жоўты капялюш

Калі вы згодны, што сумеснымі намаганнямі можна выклікаць і падтрымліваць цікавасць да палітычнага і грамадскага жыцця, фарміруючы і накіроўваючы перакананні дзіцяці, а таксама выхаваць сапраўднага беларуса з новым пазітыўным мысленнем, то пераходзьце пад Жоўты капялюш.

Чорны капялюш

Калі ж з гэтым меркаваннем вы нязгодны і лічыце, што наш сход нічога не зменіць, ідзіце пад Чорны капялюш.

Чырвоны капялюш

Гэты капялюш чакае тых, у каго няма выразнага меркавання па гэтай праблеме і каго перапаўняюць наступныя пачуцці: збянтэжанасць, хваляванне, злосць, радасць, супраціўленне, вяселле і г.д.

Белы капялюш

Збірае ўсіх, у каго ў душы поўная няўпэўненасць і разгубленасць.

На працягу 1-2 хвілін абгрунтуйце свой выбар.

**6. Заключэнне**

Гавораць, што калі ўбачыш першую зорку, трэба загадаць жаданне. У нас якраз такі выпадак. Запішыце свае жаданні на зорках (з капелюшоў). Хто хоча, можа прачытаць іх уголас. Размясціце іх на нашым небасхіле (на дыване).

3 дзяцінства мы ведаем, што нам нічога не пагражае, пакуль мы трымаемся за матчыну руку. У дарослым жыцці мы таксама шукаем адчуванне абароненасці. (Бяромся за рукі.)

Давайце ж часцей трымаць адзін аднаго за руку, каб час шалёных хуткасцей не раскідаў нас у розныя бакі.

Цяпер і я хачу загадаць жаданне: каб вы служылі станоўчым прыкладам сваім дзецям і свяцілі ім такім жа яркім святлом, як гэтыя зоркі нашаму сімвалічнаму нованароджанаму.

I калі ўжо наканавана якой-небудзь зорцы зваліцца з неба, няхай падае, толькі для таго, каб выканаць чыё- небудзь жаданне.

Шчасця вам, ладу і любові ў сям'і, на рабоце і ва ўсёй нашай краіне.